rejauldu/bengali-wikipedia huggingface dataset:
লিটল উইমেন () হল জর্জ কিউকার পরিচালিত ১৯৩৩ সালের মার্কিন প্রাক-কোড নাট্য চলচ্চিত্র। লুইসা মে অ্যালকট রচিত ১৮৬৮ সালের একই নামের উপন্যাস অবলম্বনে চলচ্চিত্রটির চিত্রনাট্য রচনা করেন চিত্রনাট্যকার দম্পতি সারাহ ওয়াই. ম্যাসন ও ভিক্টর হিরম্যান। এতে শ্রেষ্ঠাংশে অভিনয় করেন ক্যাথরিন হেপবার্ন, জোয়ান বেনেট, ফ্রান্সেস ডি ও জিন পার্কার।  চলচ্চিত্রটি এই উপন্যাসের তৃতীয় চলচ্চিত্রায়ন। এর পূর্বে দুটি নির্বাক সংস্করণ নির্মিত হয়। মিনা গ্রে অভিনীত প্রথম সংস্করণটি ১৯১৭ সালে এবং ডরোথি বেরনার্ড অভিনীত দ্বিতীয় সংস্করণটি ১৯১৮ সালে মুক্তি পায়। এই সবাক সংস্করণটি মুক্তির পরও ১৯৪৯ সালে জুন অ্যালিসন, এলিজাবেথ টেলর ও পিটার লফোর্ড অভিনীত একটি সংস্করণ, এবং ১৯৯৪ সালে উইনোনা রাইডার অভিনীত অপর একটি সংস্করণ মুক্তি পায়।  লিটল উইমেন চলচ্চিত্রটি ৬ষ্ঠ একাডেমি পুরস্কারে শ্রেষ্ঠ চলচ্চিত্র, পরিচালনা ও লেখনী (চিত্রনাট্য) বিভাগে তিনটি মনোনয়ন লাভ করে এবং ম্যাসন-হিরম্যান দম্পতি শ্রেষ্ঠ লেখনী বিভাগে পুরস্কার লাভ করে। হেপবার্ন ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ লাভ করেন।  কুশীলব  ক্যাথরিন হেপবার্ন - জোসেফিন "জো" মার্চ  জোন বেনেট - অ্যামি মার্চ  জিন পার্কার - এলিজাবেথ "বেথ" মার্চ  ফ্রান্সেস ডি - মার্গারেট "মেগ" মার্চ  স্প্রিং বিয়িংটন - মার্মি মার্চ  ডগলাস মন্টগোমারি - থিওডর "লরি" লরেন্স  পল লুকাস - প্রফেসর ভায়ের  এডনা মে অলিভার - আন্ট মার্চ  হেনরি স্টিভেনসন - মিস্টার লরেন্স  জন ডেভিস লজ - ব্রুক  স্যামুয়েল এস. হিন্ডস - মিস্টার মার্চ  নিডিয়া ওয়েস্টম্যান - মামি  হ্যারি বেরেসফোর্ড - ডক্টর ব্যাংস  মেবল কলকর্ড - হান্নাহ  মারিয়োঁ বালো - মিসেস কার্ক  পুরস্কার  পুরস্কার পুরস্কারের বিভাগ মনোনীত ফলাফল  একাডেমি পুরস্কার শ্রেষ্ঠ লেখনী (চিত্রনাট্য) সারাহ ওয়াই. ম্যাসন ও ভিক্টর হিরম্যান  শ্রেষ্ঠ চলচ্চিত্র মেরিয়ান সি. কুপার  শ্রেষ্ঠ পরিচালনা জর্জ কিউকার  ভেনিস চলচ্চিত্র উৎসব শ্রেষ্ঠ অভিনেত্রী ক্যাথরিন হেপবার্ন   তথ্যসূত্র  বহিঃসংযোগ          বিষয়শ্রেণী:১৯৩৩-এর চলচ্চিত্র বিষয়শ্রেণী:১৯৩০-এর দশকের প্রণয়ধর্মী নাট্য চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:আরকেও পিকচার্সের চলচ্চিত্র বিষয়শ্রেণী:জর্জ কিউকর পরিচালিত চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:শিশুতোষ বই অবলম্বনে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:মার্কিন গৃহযুদ্ধের চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৮৬০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
সপ্তমী হল হিন্দু পঞ্জিকার চান্দ্র পাক্ষিকের (পক্ষ) সপ্তম দিন (তিথি)। প্রতি মাসে দুটি সপ্তমী থাকে, যথাক্রমে শুক্ল ও কৃষ্ণ পক্ষের সপ্তম দিন।  উৎসব  রথসপ্তমী: সূর্য রূপে বিষ্ণু, সাধারণত এই উপলক্ষে পূজা করা হয়। সাধারণত, রথসপ্তমী গৃহে শুদ্ধি স্নানের মাধ্যমে শুরু হয় স্নানের সময় মাথায় কয়েকটি বিল্ব পাতা ধরে রেখে এবং এমন শ্লোক উচ্চারণ করে যা বছরের বাকি সমস্ত সময়ে দেবতার কৃপাকে আহ্বান করে বলে মনে করা হয়। এর মধ্যে 'নৈবেদ্যম', ফুল ও ফল দিয়ে পূজা করাও জড়িত।  নবরাত্রি: নবরাত্রির সপ্তম দিন কালরাত্রি পূজা হয়।  জলরাম বাপার জন্মদিনটি কার্তিক মাসের সপ্তমী শুক্লপক্ষে পড়ে এবং জলরাম জয়ন্তী হিসেবে পালিত হয়।  তথ্যসূত্র  বিষয়শ্রেণী:হিন্দু পঞ্জিকা বিষয়শ্রেণী:তিথি
এএইচ৪১ হল দক্ষিণ এশিয়ার একটি মহাসড়ক। এই মহাসড়কটি সম্পূর্ণ ভাবে বাংলাদেশে অবস্থিত। মহাসড়কটি চট্টগ্রাম বিভাগের টেকনাফ থেকে শুরু হয়ে খুলনা বিভাগ-এর মংলা পর্যন্ত গেছে। এই মহাসড়কটি মোট  দীর্ঘ। এই মহাসড়ক বাংলাদেশের দুটি ব্যস্ততম সমুদ্র বন্দর চট্টগ্রাম ও মংলাকে যুক্ত করেছে।  এই মহাসড়কটি এএইচ১ ও এএইচ২ মহাসড়কের সঙ্গে অনেক স্থানে একই পথ ব্যবহার করেছে।   পথনির্দেশ  থাম্ব|ডান|যমুনা সেতুর সংযোগ সড়ক,বাংলাদেশ  : টেকনাফ — কক্সবাজার — চট্টগ্রাম — ফেনী — কুমিল্লা — ঢাকা  : ঢাকা — জয়দেবপুর  : জয়দেবপুর — টাঙ্গাইল — এলেঙ্গা  : এলেঙ্গা — হাটিকুমরুল  : হাটিকুমরুল — বনপাড়া  : বনপাড়া — দাশুড়িয়া  : দাশুড়িয়া — কুষ্টিয়া — ঝিনাইদহ  : ঝিনাইদহ — যশোর — খুলনা — মোংলা   তথ্যসূত্র   বিষয়শ্রেণী:বাংলাদেশের মহাসড়ক বিষয়শ্রেণী:এশীয় মহাসড়ক
পূজা সরোজ একজন ভারতীয় রাজনীতিবিদ। তিনি আজমগড়ের মেহনগর বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য হিসেবে দায়িত্ব পালন করছেন। তিনি সমাজবাদী পার্টির সদস্য।   জীবনের প্রথমার্ধ  পূজা সরোজ উত্তরপ্রদেশের বারাণসীতে ১৯৯০ সালের ২ নভেম্বর ঘনশ্যামের একটি হিন্দু পরিবারে জন্মগ্রহণ করেন। তিনি ৮ ফেব্রুয়ারী ২০১৫ তারিখে রাজীব কুমারকে বিয়ে করেন এবং তাদের একটি সন্তান রয়েছে।   শিক্ষা  পূজা সরোজ ২০১৪ সালে বারাণসীর বেনারস হিন্দু বিশ্ববিদ্যালয় থেকে স্নাতকোত্তর ডিগ্রি অর্জন করেন।   পদসমূহ  # থেকে পর্যন্ত  অবস্থান মন্তব্য ০১ ২০২২ দায়িত্বপ্রাপ্ত সদস্য, ১৮তম উত্তরপ্রদেশ বিধানসভা   আরো দেখুন    ১৮তম উত্তরপ্রদেশ বিধানসভা  লালগঞ্জ বিধানসভা কেন্দ্র  উত্তরপ্রদেশ বিধানসভা   তথ্যসূত্র   বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:আজমগড়ের ব্যক্তি বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম
thumb|250px|right|৬টি শীর্ষবিন্দু (vertex) এবং ৭টি ধার (edge) সংবলিত একটি গ্রাফ গণিতে এবং কম্পিউটার বিজ্ঞানে গ্রাফ তত্ত্ব () এমন একটি বিষয় যা গ্রাফ সম্পর্কিত বিষয়াদি আলোচনা করে। "গ্রাফ" হচ্ছে কতগুলো ভার্টেক্স বা শীর্ষবিন্দুর সমষ্টি এবং কতগুলো এজ বা রেখার সমষ্টি যারা বিভিন্ন ভার্টেক্সের মধ্যে সংযোগ স্থাপন করে। গ্রাফ দিকঅনির্দেশিত বা অদিক হতে পারে যার অর্থ হচ্ছে দুটি ভার্টেক্সের সংযোজক রেখার কোন দিক নেই। দিকসংবলিত বা সদিক গ্রাফের এজগুলোর নির্দিষ্ট দিক রয়েছে। বিস্তারিত সংজ্ঞার জন্য দেখুন গ্রাফ (গণিত)।   ইতিহাস  লিওনার্ট অয়লার কনিংসবার্গের সাত সেতু সমস্যার উপরে যে নিবন্ধ লিখেছিলেন তা ১৭৩৬ সালে প্রকাশিত হয়, এবং এটিকে গ্রাফ তত্ত্বের ইতিহাসের প্রথম প্রকাশনা হিসেবে গ্রহণ করা হয়েছে। এই নিবন্ধ এবং ভ্যান্ডারমোন্ডের নাইটের ভ্রমণ সমস্যার উপর লিখিত আরেকটি নিবন্ধে লিবনিজের দেখানো পথে গবেষণা ও বিশ্লেষণ করা হয়। এজ, ভারটেক্স এবং উত্তল পলিহেড্রনের ফেসের সংখ্যার উপর অয়লার সূত্র প্রদান করেন এবং কোশি ও এল'হুইলিয়ের এটির ওপর গবেষণা করে সূত্রগুলোর সাধারণ বর্ণনা দেন। এভাবেই টপোলজির জন্ম হয়।   তথ্যসূত্র   বিষয়শ্রেণী:বিচ্ছিন্ন গণিত বিষয়শ্রেণী:গ্রাফ তত্ত্ব
নিবন্ধ সমস্যার প্রতিবেদনউইকিপিডিয়া যোগাযোগ  আপনি কি প্রকারের সাহায্য চাইছেন?  যেসব প্রশ্ন প্রায়ই জিজ্ঞাসা করা হয় তার উত্তর পরিভ্রমণ করুনকীভাবে শুরু করবেন ভূমিকা | বাংলা বানানের নিয়মনীতিমালা ও নির্দেশাবলী পঞ্চস্তম্ভ | রচনাশৈলী নির্দেশনা উইকিপিডিয়া পরিভ্রমণ নিবন্ধের জন্য অনুসন্ধান | নিবন্ধ ও সাইটের কাজগুলো খুঁজুনযোগাযোগের প্রক্রিয়া আমাদের সাথে যোগাযোগ | প্রশাসকদের আলোচনাসভা | আলাপ পাতাউইকিপিডিয়ায় সম্পাদনা উইকিপিডিয়ায় অবদান | টিউটোরিয়াল | ত্বরিত সহায়িকাউইকিপিডিয়া সম্প্রদায় বিতর্ক নিরসন | সম্প্রদায়ের প্রবেশদ্বারসংযোগসমূহ কীভাবে সংযোগ তৈরি করতে হয় | বহিঃসংযোগ | উৎস নির্দেশভাণ্ডার ও তালিকা অসম্পূর্ণতার প্রকার | দৃষ্টি আকর্ষণ প্রয়োজন রয়েছে এমন পাতাছবি ও মিডিয়া ছবি আপলোড | কপিরাইট ট্যাগ | অন্যান্য মিডিয়াঅ্যাকাউন্ট সেটিংস ও পরিচালনা আপনার পছন্দ পরিবর্তন করুন | ব্যবহারকারী নাম ও স্বাক্ষর পরিবর্তন গতিবিধি পরিবর্তনের তালিকা পৃষ্ঠার ইতিহাস | ব্যবহারকারীর অবদান | ধ্বংসপ্রবণতাকারিগরী তথ্য সরঞ্জাম | মিডিয়াউইকি সফটওয়্যারআপনি কোথায় প্রশ্ন জিজ্ঞাসা করবেন? নিবন্ধ সমস্যা – নিবন্ধ সমস্যা সম্পর্কিত প্রতিবেদন। সাহায্য কেন্দ্র - উইকিপিডিয়া কীভাবে ব্যবহার করবেন সে সংক্রান্ত প্রশ্ন তথ্যকেন্দ্র - সাধারণত বিচারবুদ্ধি প্রসূত প্রশ্ন নতুন অবদানকারীর সাহায্য পাতা – নতুন অবদানকারীর সাহায্য পাতা আলোচনাসভা – উইকিপিডিয়া সম্পর্কিত আলোচনা  __NOTOC__ __NOEDITSECTION__  বিষয়শ্রেণী:উইকিপিডিয়া সহায়িকা
মেবল্‌স স্ট্রেঞ্জ প্রেডিকামেন্ট () হল মেবল নরম্যান্ড পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে চলচ্চিত্রটি প্রযোজনা করেছেন ম্যাক সিনেট এবং চিত্রনাট্য লিখেছেন রিড হস্টিস। এতে প্রধান চরিত্রে অভিনয় করেন মেবল নরম্যান্ড ও চার্লি চ্যাপলিন। এটি প্রথম চলচ্চিত্র যেখানে চ্যাপলিন প্রথমবারের মত দ্য ট্রাম্প চরিত্রে অভিনয় করেন।  কাহিনী সংক্ষেপ 200px|থাম্ব|বাম|চলচ্চিত্রের একটি দৃশ্যে মেবল নরম্যান্ড। 200px|থাম্ব|ডান|দ্য ট্রাম্প চরিত্রে চ্যাপলিন। একটি হোটেলের লবিতে দ্য ট্রাম্প মদ্যপ হয়ে পড়ে যায়। হোটেলের বেয়াড়া তাকে চেয়ারে বসিয়ে দেয়। সে চেয়ারে বসে থেকে সেখানে আসা মহিলাদের সাথে কপট আচরণ করে। এই মুহূর্তে মেবল তার প্রেমিকের সাথে দেখা করে কুকুর নিয়ে হোটেলে আসে। ট্রাম্প কুকুরের লেজ ধরে টানাটানি করে আবার মেঝেতে পরে যায়। হোটেলের বেয়াড়া তাকে আবার বসিয়ে দেয়। মেবল তার কক্ষে চলে যায়। কিছুক্ষণ পরে ট্রাম্প অপর একজন মহিলার পিছু নিয়ে হোটেলের করিডোরে যায়। সেখানে মেবলের কক্ষের সামনে গিয়ে সেখানে মেবলকে দেখতে পায়। মেবল বল নিতে ঘরের ঘরের পোশাকে বাইরে আসলে তার কুকুর তার দড়ি দিয়ে ভিতর থেকে দরজা আটকে দেয়। মেবল ট্রাম্পকে দেখে অপর একটি কক্ষে ঢুকে যায় এবং খাটের নিচে আশ্রয় নেয়। সেই কক্ষে এক বয়স্ক লোক ছিল। ট্রাম্প মেবলকে না পেয়ে বেড়িয়ে যায়। সেই কক্ষের লোকটির স্ত্রী ঘরে ঢুকে মেবলকে দেখে মেবল ও তার স্বামীকে মারতে শুরু করে ও মেবলকে ঘর থেকে বের করে দেয়। ট্রাম্প মেবলকে দেখে আবার তার দিকে আসলে মেবলের প্রেমিক তাকে দূরে সরিয়ে দেয়।  কুশীলব thumb|250px|thumbtime=1|upright=1.5|মেবল্‌স স্ট্রেঞ্জ প্রেডিকামেন্ট   মেবল নরম্যান্ড - মেবল  চার্লি চ্যাপলিন - দ্য ট্রাম্প  চেস্টার কঙ্কলিন - স্বামী  অ্যালিস ডেভেনপোর্ট - স্ত্রী  হ্যারি ম্যাককয় - মেবলের প্রেমিক  অ্যাল সেন্ট জন - হোটেলের ব্যবস্থাপক  বিলি গিলবার্ট - বেল বয়  হ্যাঙ্ক মান - হোটেলের অতিথি  হেনরি লেরম্যান - লবিতে হোটেলের অতিথি  আরও দেখুন  চার্লি চ্যাপলিনের চলচ্চিত্র তালিকা  তথ্যসূত্র  বহিঃসংযোগ           বিষয়শ্রেণী:১৯১৪-এর চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:কিস্টোন স্টুডিওজের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:ম্যাক সিনেট প্রযোজিত চলচ্চিত্র বিষয়শ্রেণী:মেবল নরম্যান্ড পরিচালিত চলচ্চিত্র
ফজলুল কাদের চৌধুরী আইডিয়াল স্কুল এন্ড কলেজ  বাংলাদেশের চট্টগ্রাম জেলার অন্তর্গত হাটহাজারী উপজেলার রহিমপুরের রুহুল্লাপুরে অবস্থিত একটি শিক্ষাপ্রতিষ্ঠান।   পাঠ্যক্রম    ক্লাস    নার্সারি - ৪ থেকে ৫ বছর  কেজি - ৫ থেকে ৬ বছর  প্রথম শ্রেণি - ৬ থেকে ৭ বছর  দ্বিতীয় শ্রেণি - ৭ থেকে ৮ বছর  তৃতীয় শ্রেণি - ৮ থেকে ৯ বছর পর্যন্ত  চতুর্থ শ্রেণি - ৯ থেকে ১০ বছর  পঞ্চম শ্রেণি - ১০ থেকে ১১ বছর  ষষ্ঠ শ্রেণি - ১১ থেকে ১২ বছর  অষ্টম শ্রেণি - ১২ থেকে ১৩ বছর  অষ্টম শ্রেণি - ১৩ থেকে ১৪ বছর  নবম শ্রেণি - ১৪ থেকে ১৫ বছর  দশম শ্রেণি - ১৬ থেকে ১৬ বছর  একাদশ শ্রেণি - ১৬ থেকে ১৭ বছর  দ্বাদশ শ্রেণি - ১৭ থেকে ১৮ বছর     সহ - পাঠক্রম সংক্রান্ত কার্যক্রম  এর মধ্যে রয়েছে:   বিতর্ক প্রতিযোগিতা  বক্তৃতা প্রতিযোগিতা  আবৃত্তি প্রতিযোগিতা  ক্বিরাত প্রতিযোগিতা  বিজ্ঞান মেলা  বার্ষিক ক্রীড়া প্রতিযোগিতা  সাংস্কৃতিক অনুষ্ঠান  বার্ষিক পিকনিক  বার্ষিক ভ্রমণ  বার্ষিক ফুটবল টুর্নামেন্ট  বার্ষিক বাস্কেটবল টুর্নামেন্ট  বার্ষিক ক্রিকেট টুর্নামেন্ট  নৃত্য প্রতিযোগিতা  সংগীত প্রতিযোগিতা   আরো দেখুন    বাংলাদেশের বিদ্যালয়সমূহের তালিকা  বাংলাদেশের শিক্ষাব্যবস্থা   তথ্যসূত্র   বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
জর্ডানে লিঙ্গ সমতার জন্য বৈদেশিক সাহায্যের মধ্যে রয়েছে সরকার বা বেসরকারি সংস্থার (এনজিও) অর্থায়নে পরিচালিত কর্মসূচী যা নারীর ক্ষমতায়ন, সুযোগ ও অভিজ্ঞতার মধ্যে লিঙ্গ ভিত্তিক ফাঁক বন্ধ করা এবং শিক্ষায় সমান প্রবেশাধিকার, অর্থনৈতিক ক্ষমতায়ন এবং হাশেমীয় জর্ডান রাজ্যে রাজনৈতিক প্রতিনিধিত্ব।   ইতিহাস  জাতিসংঘের সহস্রাব্দ ঘোষণায় বর্ণিত সহস্রাব্দ উন্নয়ন লক্ষ্যগুলির মধ্যে লিঙ্গ সমতা ও নারীর ক্ষমতায়ন প্রচার অন্তর্ভুক্ত ছিল এবং ২০০০ সালের সেপ্টেম্বর মাসে সহস্রাব্দ সম্মেলন ১৮৯ টি দেশের নেতারা গ্রহণ করেছিলেন। স্বাক্ষরকারী জর্ডান সরকার ২০১৫ সালে প্রতিশ্রুতি দিয়েছিল যে দেশটি লিঙ্গ ব্যবধান বন্ধ ও লিঙ্গভিত্তিক সহিংসতার অবসান ঘটাতে কাজ চালিয়ে যাবে।  জর্ডানে নারী ও পুরুষের মধ্যে তুলনামূলকভাবে সমান স্তরের শিক্ষা এবং নারীর অধিকার প্রচারকারী বেশ কয়েকটি সক্রিয় নাগরিক সমাজ সংগঠন সত্ত্বেও, কর্মসংস্থান ও রাজনৈতিক প্রতিনিধিত্বের ক্ষেত্রে এখনও বৈষম্য রয়েছে। ২০০৫ সালের বিশ্বব্যাংকের একটি প্রতিবেদনে জর্ডানে শিক্ষার সমান স্তরের পুরুষ ও মহিলাদের জন্য চলমান মজুরির বৈষম্যের সমালোচনা করা হয়েছে, এবং এই সত্যকেও তুলে ধরেছে যে জর্ডানে সংসদ সদস্যদের মধ্যে উপস্থিতি মহিলাদের মাত্র ৬%। গার্হস্থ্য সহিংসতা থেকে সুরক্ষা সংক্রান্ত আইন (আইন নং ৬/২০০8) এর মতো আইনগুলি তত্ত্বগতভাবে নারীদের গার্হস্থ্য সহিংসতা থেকে সুরক্ষা প্রদান করে, জর্ডানে যেসব পুরুষ গার্হস্থ্য সহিংসতা করে তারা প্রায়ই কম সাজা পায়, যদি আদালত তাদের কাজকে "সম্মান রক্ষার অপরাধ"  বলে মনে করে।   লিঙ্গ সমতার সূচক  লিঙ্গ সমতার অনেকগুলি সূচক রয়েছে, যার মধ্যে বেশিরভাগ শিক্ষাগত, অর্থনৈতিক, রাজনৈতিক এবং স্বাস্থ্য সূচকগুলির সমন্বয় রয়েছে। উদাহরণস্বরূপ, জেন্ডার ডেভেলপমেন্ট ইনডেক্স মানব উন্নয়ন সূচকের উপর ভিত্তি করে গঠিত হয়, যার মধ্যে আয়ু, শিক্ষা ও মাথাপিছু আয়ের পরিমাপ অন্তর্ভুক্ত। গ্লোবাল জেন্ডার গ্যাপ ইনডেক্স বিশ্ব অর্থনৈতিক ফোরাম দ্বারা গণনা করা লিঙ্গ বৈষম্যের আরেকটি পরিমাপ, এবং এটি "অর্থনৈতিক অংশগ্রহণ ও সুযোগ, শিক্ষাগত অর্জন, স্বাস্থ্য ও  বেঁচে থাকা এবং রাজনৈতিক ক্ষমতায়ন" পরিমাপের চারটি সূচক থেকে তৈরি করা হয়। লিঙ্গ সমতার অন্যান্য সূচকের মধ্যে রয়েছে স্ট্যাটাস অব উইমেন ইনডেক্স, জেন্ডার ইকুয়ালিটি ইনডেক্স এবং সামাজিক প্রতিষ্ঠান ও লিঙ্গ সূচক। লিঙ্গ সমতা সূচক তৈরির বিষয়ে পদ্ধতিগত বিতর্ক চলছে, কিন্তু যুক্তি দেওয়া হয়েছে যে অনেকের মধ্যে একটি সাধারণ বৈশিষ্ট্য হল নারীদের সামাজিক অবস্থার উপর দৃষ্টি নিবদ্ধ করা, যা "সমাজের বিভিন্ন ক্ষেত্রে পুরুষের অবস্থানের তুলনায় নারীদের একটি দলের অবস্থানের" এর সাথে সংজ্ঞায়িত হয়। তথ্যসূত্র  বিষয়শ্রেণী:জর্ডানের বৈদেশিক সম্পর্ক বিষয়শ্রেণী:মধ্যপ্রাচ্যে নারী অধিকার
বিদ্রোহী পদ্মা এটি ২০০৬ সালে মুক্তিপ্রাপ্ত একটি বাংলাদেশী চলচ্চিত্র। আকসার ইবনে শাইখ এর উপন্যাস বিদ্রোহী পদ্মা অবলম্বনে বাংলাদেশের স্বনামধন্য চলচ্চিত্র নির্মাতা বাদল খন্দকার ছবিটি পরিচালনা করেন। এবং বাংলাদেশী বাংলা স্যাটেলাইট টিভি চ্যানেল এনটিভি ছবিটি প্রযোজনা করে। ছবির প্রধান চরিত্রগুলোতে অভিনয় করেন ইলিয়াস কাঞ্চন, চম্পা, রিয়াজ, পপি, শামস সুমন ও শহীদুল আলম সাচ্চু।   কাহিনী সংক্ষেপ  আমাদের সভ্যতা, সাহিত্য, সংস্কৃতি ও সত্বার গভীরে মিশে আছে পদ্মা নদী। পদ্মা বাংলাদেশের প্রধান নদী। পলি বিধৌত এই জনপদের মানুষের জীবন যুদ্ধের প্রতীক পদ্মা। পদ্মা মানুষের বুকে রোপিত করে দেয় অন্যায়ের বিরুদ্ধে বিদ্রোহের বীজ। পদ্মা মানুষের জীবনাচার, হাসিকান্না, সুখ-দুঃখ, নিয়ে বিদ্রোহী পদ্মার কাহিনী। সৃষ্টিক্তার গড়া পদ্মা নদী চর নিয়ে শোষক ও শোষিতের রক্ত ঝরা লড়াই। দখলদার জমিদার তার নিয়ন্ত্রণ প্রতিষ্ঠার জন্য যে কোন অন্যায় করতে পিছপা হয় না। প্রয়োজনে সে ব্রিটিশদের ধারাবাহিকতায় হিন্দু মুসলমানদের মধ্যে দাঙ্গা বাধিয়ে দেয়। এই সব অন্যায়ের তথা চর দখল, নারীদের প্রতি অত্যাচার, প্রতিবাদ করে তারই এক সময়ের লাঠিয়াল “রহমত” (ইলিয়াস কাঞ্চন)। তার সাথে একাত্ম হয়ে যায় গ্রামের স্কুল শিক্ষক “রকিবুল” (শামস সুমন) ও গায়েন “রাজু” (রিয়াজ) এই দুজন। তারা ধীরে ধীরে গ্রামের মানুষদের প্রতিবাদের মানষিকতা জাগিয়ে তোলে। শোষিত গ্রামবাসী বুঝতে শেখে কোনটা অন্যায় আর কোনটা ন্যায়। তারা প্রতিবাদী হতে শেখে একদিন জোটবদ্ধ হয়ে শোষক ও অত্যাচারী জমিদারের উপর আঘাত হানে। অবশেষে সত্যের ও ন্যায়ের বিজয় হয়। এই সত্যের প্রতীক হিসেবে পদ্মার বুকে নতুন চর জেগে উঠে। সাধারণ মানুষ আবার নতুন করে বাঁচার স্বপ্ন দেখে।   শ্রেষ্ঠাংশে   ইলিয়াস কাঞ্চন - রহমত (লাঠিয়াল)  চম্পা - নায়িকা  রিয়াজ - রাজু (গায়েন)  পপি - সুধা  শামস সুমন - রকিবুল ইসলাম (স্কুল শিক্ষক)  অনামিকা - রেখা  শহীদুল আলম সাচ্চু - আশরাফ আলী পাঠান (জমিদার)  ডাঃ এজাজ - (নায়েব)  সাদেকসিদ্দীকী -   সংগীত  বিদ্রোহী পদ্মা ছবির সংগীত রচনা করছেন বাংলেদেশের বিখ্যাত গীতিকার গাজী মাজহারুল আনোয়ার। এবং সংগীত পরিচালনা করেন আলাউদ্দিন আলী।   সাউন্ড ট্র্যাক  {| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCC" align="center" ! ট্র্যাক !! গান !! কণ্ঠশিল্পী !! নোট |- |১ |খোলা চোখে দেখরে এই ভবের কারখানা |অ্যান্ড্রু কিশোর | |- |২ |তোমায় মাথায় রাখিনী |মনির খান | |- |৩ |আমি ক্ষনিকে ক্ষনিকে |সাবিনা ইয়াসমিন | |- |৪ |দুই খুঁটিতে একচালা ঘর দুইজনে দুইজনেরই পর |মনির খান ও সাবিনা ইয়াসমিন | |- |৫ |পিরিত কইরা কানতে হইলেও |সাবিনা ইয়াসমিন | |- |৬ |নকশী ফুলের রুমাল পাঠাইলাম |কনক চাঁপা | |-   তথ্যসূত্র    বহিঃসংযোগ     বিদ্রোহী পদ্মা  - রোটন টমেটোস  - এ  বিষয়শ্রেণী:২০০৬-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র
জেহানাবাদ () ভারতের বিহার রাজ্যের জাহানাবাদ জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে জেহানাবাদ শহরের জনসংখ্যা হল ৮১,৭২৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে জেহানাবাদ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র    বহিঃসংযোগ   Statistics on Bihar government website    বলবিদ্যা নিকেতন    বিষয়শ্রেণী:বিহারের শহর
থাম্ব|ডান|250px|বিশ্বনাথ ঘাট থেকে উমাটুমনির এক মনোমোহনীয় দৃশ্য উমাটুমনি বা উমাবন, ব্রহ্মপুত্র নদীর বিশ্বনাথ ঘাটের বুঢ়ীগাং নদী ও ব্রহ্মপুত্রর ব-চেড়া সোঁতার সংগমস্থলে অবস্থিত একটা প্রাকৃতিক নদী দ্বীপ। বিশ্বনাথ চারিআলি শহর থেকে দক্ষিণে ৬ কি: মি: দূরে এই উমাটুমনি বা উমাবন অবস্থিত।   বর্ণনা  উমাটুমনির প্রাকৃতিক সৌন্দর্য্য অত্যন্ত অনুপম। পুরানো পুঁথি 'পীঠমালা তন্ত্র' মতে, উমাতুমনিতে ২২টি পবিত্র থান থাকলেও বর্তমানে উক্ত সংখ্যক থান দেখা যায় না। এখানে ১৭৪১ সালে আহোম স্বর্গদেউ শিব সিংহের স্থাপন করা উমা মন্দির আছে। ভগবান শিবের নটরাজরূপে সতীর মৃতদেহ নিয়ে তাণ্ডবনৃত্য করার সময়ে সতীর বাম বাহু ও স্তন পড়ে বলে কিম্বদন্তিতে আছে। কথিত আছে, হরকে পতিরূপে পাবার জন্য উমা এখানে তপস্যা করেছিলেন বলে এর নাম 'উমাবন' হয়। উমার তপস্যা করা স্থানে দেবালয় আছে। এখানে উমা ভাগবতী, মহেশ্বর শিবের দেবালয়, নাঙ্গলেশ্বর দেবালয়, সিদ্ধেশ্বর দেবালয়আছে।  থাম্ব|চক্রেশ্বর নামে খ্যাত উমাটুমনীর মধ্যে অবস্থিত চক্রেশ্বর শিলা। আহোম যুগে বিশ্বনাথ তীর্থক্ষেত্রকে কেন্দ্র করে যখন নগর গড়ে উঠেছিল তার নাম ছিল সলা নগর বা সলা বাসর। ব্রহ্মপুত্রের মধ্যে থাকা সলাটুমনি বা উমা টুমনির কোঠটি বিশ্বনাথ শহরের দ্বিতীয় অংশ। পশ্চিম অংশ বাদ দিয়ে গোটা দ্বীপটিকে ঘিরে একটা ট্রাপিজিয়াম আকৃতির কোঠ আছে। অন্যদিকে, এর অভ্যন্তরে 'ব' বর্ণের মতো অন্য একটা গড় গভীর পরিখাসহ উত্তর-দক্ষিণে আছে। জানামতে ১৫৩১ সালে বিদেশী আক্রমণ প্রতিহত করতে কনসেং বরপাত্রর হতুয়া চুহুংমুং স্বর্গদেউ এই কোঠ বাঁধিয়ে দেন। এখানেই ১৫৩২ সালে তিনদিন তিনরাত যুদ্ধ করে অসমীয়া সৈন্য বিদেশী আক্রমণ প্রতিহত করেছিল।ড: নিত্যানন্দ গগৈ, তুলসী ফুকন ও শিবনাথ বরঠাকুর; বিশ্বনাথ-লহরি (স্মৃতিগ্রন্থ:বিশ্বনাথ উৎসব), প্রকাশ:২০০৬   তথ্যসূত্র   বিষয়শ্রেণী:শোণিতপুর জেলার পর্যটনস্থল বিষয়শ্রেণী:নদী দ্বীপ
ডান|থাম্ব|300x300পিক্সেল| জেমবাতান আকর, পেসিসির সেলাতানের একটি পর্যটক আকর্ষণ জেমবাতান আকর (অনু: জীবন্ত শিকড়ের সেতু ) ইন্দোনেশিয়ার পশ্চিম সুমাত্রা  পেসিসির সেলাতান রিজেন্সির  বায়াং উতারা উপজেলায় একটি খালের উপর অবস্থিত সেতু বট গাছের শিকড় দিয়ে বানানো সেতু। এটি পাডাং শহরের প্রায় ৮৮ কিলোমিটার দক্ষিণে অবস্থিত। মিনাংকাবাউ ভাষায়, সেতুকে টিটিয়ান আকা নামে ডাকা হয়, যার অর্থ সম্প্রদায়ের প্রসারণ।  জেমবাতান আকরের দৈর্ঘ্য  এবং প্রস্থ । এটি নদীর পৃষ্ঠ থেকে প্রায়  উচ্চতায় অবস্থিত। এটি ১৮৯০ সালে শিকড় যুক্ত করে সেতু বানানো শুরু এবং ১৯১৬ সালে ব্যবহার করা শুরু হয়। অন্য কথায়, শিকড় বুননের প্রক্রিয়া প্রায় ২৬ বছর সময় লাগে। বর্তমানে, বটগাছের শিকড়ের আকারের প্রস্থে বৃদ্ধি ও ক্রমশ শক্ত হয়ে সেতুকে আরও পোক্ত করেছে।  সাধারণত সাপ্তাহিক ও  জাতীয় ছুটির দিনগুলিতে দেশ বিদেশের পর্যটকরা জেমবাতান আকর দেখতে আসে।   তথ্যসূত্র   বিষয়শ্রেণী:পশ্চিম সুমাত্রা বিষয়শ্রেণী:পশ্চিম সুমাত্রার দর্শনীয় স্থান বিষয়শ্রেণী:জীবন্ত শিকড়ের সেতু বিষয়শ্রেণী:ইন্দোনেশিয়ার সেতু
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২২:১৫, ২৯ সেপ্টেম্বর ২০২০ (ইউটিসি) সালাম জোন্স   – (অপসারণের প্রস্তাবনা দেখুনলগ দেখুন) () লেখক বা রেডিও উপস্থাপক হিসেবে এই ব্যক্তির উল্লেখযোগ্যতা প্রশ্নবিদ্ধ।  ~মহীন (আলাপ) ১৫:০৫, ২১ সেপ্টেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বেলেরহাট রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। বেলেরহাট রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আব্দুল মান্নান (১৯ ডিসেম্বর ১৯৫৩ – ১৮ জানুয়ারি ২০২০) বাংলাদেশী রাজনীতিবিদ এবং বগুড়া-১ আসনের সংসদ সদস্য ছিলেন। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন।   জন্ম ও শিক্ষাজীবন  আব্দুল মান্নানের পৈতৃক বাড়ি বগুড়া জেলার সারিয়াকান্দি উপজেলার হিন্দুকান্দি এলাকায়। তিনি স্নাতকোত্তর ডিগ্রি অর্জন করেছেন। তিনি বাংলাদেশ কৃষি বিশ্ববিদ্যালয়ের নির্বাচিত ভিপি ছিলেন।   কর্মজীবন  পেশায় ব্যবসায়ী আব্দুল মান্নান রাজনীতির সঙ্গে সক্রিয় ভাবে যুক্ত।   রাজনৈতিক জীবন  আব্দুল মান্নান ছাত্রলীগের সভাপতি ছিলেন। তিনি ২০০৮, ২০১৪ ও ২০১৮ সালে বগুড়া-১ আসনের সাংসদ হিসেবে নির্বাচিত হয়েছিলেন। আশির দশকের গোড়ার দিকে তিনি সরাসরি যুক্ত হন ঢাকার ছাত্র রাজনীতির সঙ্গে। অতঃপর ১৯৮৩-৮৫ সালে তিনি বাংলাদেশ ছাত্রলীগের সভাপতি নির্বাচিত হন। ছাত্র রাজনীতি শেষে তিনি যোগ দেন বাংলাদেশ আওয়ামী লীগে। প্রথমে সহ-প্রচার সম্পাদক, পরে প্রচার সম্পাদক এবং অতঃপর সাংগঠনিক সম্পাদক হিসেবে তিনি এই গৌরবময় সংগঠনটির নেতৃত্বে বলিষ্ঠ ভূমিকা রাখেন। ২০০৮ সালের সাধারণ নির্বাচনে বগুড়া-১ আসন থেকে তিনি সংসদ সদস্য নির্বাচিত।    মৃত্যু  আব্দুল মান্নান ২০২০ সালের ১৮ জানুয়ারি ৬৬ বছর বয়সে ল্যাবএইড হাসপাতালে চিকিৎসাধীন অবস্থায় হৃদরোগে আক্রান্ত হয়ে মৃত্যুবরণ করেন।   তথ্যসূত্র    বহিঃসংযোগ   ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:নবম জাতীয় সংসদ সদস্য বিষয়শ্রেণী:বগুড়া জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য
জাতীয় মহাসড়ক ২০৬ বা ক্বীন ব্রীজ–নাইওরপুল সড়ক সিলেটের একটি গুরুত্বপূর্ণ সড়ক ও বাংলাদেশের একটি ছোট জাতীয় মহাসড়ক। সড়কটির দৈর্ঘ্য । সিলেটের অনেক গুরুত্বপূর্ণ অবকাঠামো এই সড়কের পাশে অবস্থিত।  সড়কটি সিলেটের ভার্তখোলার পুরাতন পুলের মোড় থেকে শুরু হয়েছে। এরপর ক্বীন ব্রীজ ও বন্দর বাজার হয়ে নাইওরপুলে ঢাকা-সিলেট মহাসড়কের সাথে যুক্ত হয়েছে। সড়কটি ক্বীন ব্রীজ থেকে পুরাতন পুলের মোড় (উত্তর) পর্যন্ত সার্কিট হাউজ রোড ও পুরাতন পুলের মোড় (উত্তর) থেকে শিশু পার্ক পয়েন্ট মোড় পর্যন্ত বন্দর বাজার রোড নামে পরিচিত।  ক্বীন ব্রীজ, সিলেট সার্কিট হাউজ, জালাবাদ পার্ক, সিলেট জেলা আদালত ও প্রশাসকের কার্যালয়, বন্দর বাজার, সিলেট কেন্দ্রীয় কারাগার, এমজি ওসমানী বিনোদন পার্ক, ধোপা দিঘি ও ওসমানী জাদুঘর এই সড়কের পাশে অবস্থিত।   তথ্যসূত্র    বহিঃসংযোগ      সার্কিট হাউজ রোড, সিলেট  বাজার রোড  বিষয়শ্রেণী:সিলেট জেলার পরিবহন বিষয়শ্রেণী:বাংলাদেশের জাতীয় মহাসড়ক